**AIŠKINAMASIS RAŠTAS**

**DĖL KLAIPĖDOS MIESTO TARYBOS 2015 M. BALANDŽIO 14 D. SPRENDIMO T2-59 „DĖL PINIGINIŲ PREMIJŲ KLAIPĖDOS UNIVERSITETO STUDENTAMS UŽ MIESTUI AKTUALIUS IR PRITAIKOMUOSIUS DARBUS SKYRIMO NUOSTATŲ PATVIRTINIMO“ PAKEITIMO**

2017-11-09

**1. Sprendimo projekto esmė, tikslai ir uždaviniai**

Šio sprendimo projekto tikslas – pakeisti piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatus (toliau – Nuostatai).

**2. Projekto rengimo priežastys ir kuo remiantis parengtas sprendimo projektas.**

Projektas rengiamas vadovaujantis Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės ir Klaipėdos universiteto sutartimi, pasirašytą 2013 m. sausio 28 d. ir atsižvelgiant į Klaipėdos universiteto studentų darbų vertinimo komisijos posėdžio 2016 m. rugsėjo 21 d. protokolo Nr.TAR1-98 2 punktą, kuriuo buvo nutarta koreguoti Nuostatus, derinti su atsakingais asmenimis ir teikti tvirtinimui Klaipėdos miesto savivaldybės Tarybai.

Nuostatuose taip pat keičiama suma, kuri po euro įvedimo buvo palikta su kableliu – 578,40 eur. Iš Klaipėdos universiteto buvo gautas pasiūlymas šią sumą Nuostatuose suapvalinti. Atsižvelgiant į Klaipėdos miesto akademinių reikalų tarybos 2017 m. rugsėjo 27 d. protokolo Nr. TAR1-128 8 nutarimo 2 dalį buvo numatyta premijų Klaipėdos universiteto absolventams už miestui aktualius ir pritaikomuosius darbus skirti 3000 eur. Pagal Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatus, patvirtintus Klaipėdos miesto savivaldybės tarybos 2015 m. balandžio 14 d. sprendimu Nr. T2-59 „Dėl piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“, yra numatyta skirti studentams 5 stipendijas. Planuojama, kad 2018 m. bus paskirta 5 premijos po 600 Eur.

 **3. Kokių rezultatų laukiama.**

Pritarus šiam sprendimo projektui bus pakeisti Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatai ir padidinta vienos premijos suma iki 600 eur.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Skiriamos 5 stipendijos po 600 Eur įskaitant mokesčius.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

PRIDEDAMA:

1. Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatai, patvirtini Klaipėdos miesto savivaldybės tarybos 2015 m. balandžio 14 d. sprendimu Nr. T2-59 lyginamasis variantas.

2. Klaipėdos miesto savivaldybės ir Klaipėdos universiteto 2013 m. sausio 28 d. sutartis, 3 lapai.

3. Klaipėdos universiteto studentų darbų vertinimo komisijos 2016 m. rugsėjo 21 d. protokolo NR. TAR1- 98 išrašo kopija, 2 lapai.

4. Klaipėdos miesto akademinių reikalų tarybos 2017 m. rugsėjo 27 d. protokolo Nr. TAR1-128 išrašo kopija, 4 lapai.

Jaunimo reikalų koordinatorė Aistė Andruškevičiūtė